CELEX: 32013D0503
Language: fi
Date: 2013-10-11 00:00:00
Title: 2013/503/EU: Komission täytäntöönpanopäätös, annettu 11 päivänä lokakuuta 2013 , unionin osien tunnustamisesta mehiläisten varroa-vapaaksi alueeksi sekä varroa-vapaan aseman suojaamiseksi tarvittavien lisätakuiden vahvistamisesta unionin sisäkaupassa ja tuonnissa (tiedoksiannettu numerolla C(2013) 6599)  ETA:n kannalta merkityksellinen teksti

15.10.2013   
            
            
               FI
            
            
               Euroopan unionin virallinen lehti
            
            
               L 273/38
            
         KOMISSION TÄYTÄNTÖÖNPANOPÄÄTÖS,
   annettu 11 päivänä lokakuuta 2013,
   unionin osien tunnustamisesta mehiläisten varroa-vapaaksi alueeksi sekä varroa-vapaan aseman suojaamiseksi tarvittavien lisätakuiden vahvistamisesta unionin sisäkaupassa ja tuonnissa
   (tiedoksiannettu numerolla C(2013) 6599)
   (ETA:n kannalta merkityksellinen teksti)
   (2013/503/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa, siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 15 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 92/65/ETY vahvistetaan eläinten terveyttä koskevat vaatimukset eläinten, siemennesteen, munasolujen ja alkioiden unionin sisäisessä kaupassa ja unioniin tuonnissa, siltä osin kuin niitä eivät koske sen liitteessä F tarkoitettujen erityisten unionin säädösten eläinten terveyttä koskevat vaatimukset.
            
         
               (2)
            
            
               Mehiläisten varroatoosi (varroapunkki) on lueteltu direktiivin 92/65/ETY liitteessä B. Tautia aiheuttavat Varroa-suvun punkit, jotka ovat ulkoloisia, ja sitä on raportoitu maailmanlaajuisesti.
            
         
               (3)
            
            
               Direktiivin 92/65/ETY 15 artiklassa säädetään, että jos jäsenvaltio katsoo, että sen alue tai osa sen aluetta on vapaa jostakin liitteessä B mainitusta taudista, sen on toimitettava komissiolle asianmukaiset perustelut, joiden pohjalta annetaan asiaa koskeva päätös.
            
         
               (4)
            
            
               Varroatoosi leviää mehiläisten sikiöiden liikkeiden mukana sekä suorassa kosketuksessa tartunnan saaneiden aikuisten mehiläisten välillä. Jälkimmäinen vaihtoehto on mahdollinen ainoastaan mehiläisen lentoalueella. Näin ollen taudista vapaiksi alueiksi voidaan tunnustaa ainoastaan sellaiset alueet, joilla mehiläispesien ja sikiöiden liikkeitä voidaan valvoa ja jotka ovat maantieteellisesti riittävän eristyksissä niin, että mehiläisten tulo alueelle sen ulkopuolelta estyy. Lisäksi toimivaltaisten viranomaisten on todistettava laajoihin valvontatoimiiin perustuen, että alue on tosiasiallisesti varroa-vapaa ja jotta vapaa asema säilyisi jatkossakin, että elävien mehiläisten ja niiden sikiöiden tuontia alueelle valvotaan tiukasti.
            
         
               (5)
            
            
               Suomi on pyytänyt komissiota tunnustamaan Ahvenanmaan saaret varroa-vapaaksi osaksi aluettaan. Euroopan unionin toiminnasta tehdyn sopimuksen 355 artiklan 4 kohdassa määrätään, että perussopimusten määräyksiä sovelletaan Ahvenanmaahan Itävallan tasavallan, Suomen tasavallan ja Ruotsin kuningaskunnan liittymisehdoista tehtyyn asiakirjaan liitetyn pöytäkirjan N:o 2 määräysten mukaisesti.
            
         
               (6)
            
            
               Ahvenanmaa on Pohjanlahden ja Itämeren välissä sijaitseva saariryhmä, joten se on maantieteellisesti riittävän hyvin erotettu varroatoosin mahdollisista tartunta-alueista.
            
         
               (7)
            
            
               Varroatoosi on Ahvenanmaalla ilmoitettava tauti eikä mehiläisen peittosikiöitä tai kuoriutuneita aikuisia eläviä hunajamehiläisiä saa siirtää Manner-Suomesta Ahvenanmaalle. Suomi on jo useiden vuosien ajan valvonut saaren mehiläiskantaa. Valvonnan perusteella Suomi voi nyt vahvistaa, että tätä tautia ei esiinny Ahvenanmaalla. Näin ollen kyseistä Suomen alueen osaa voidaan pitää tästä taudista vapaana.
            
         
               (8)
            
            
               Sen vuoksi olisi määriteltävä kaupassa tarvittavat lisätakeet ottaen huomioon toimenpiteet, jotka Suomi on jo ottanut kansallisessa lainsäädännössään käyttöön.
            
         
               (9)
            
            
               Direktiivin 92/65/ETY liitteessä E olevassa 2 osassa vahvistettuun terveystodistukseen olisi lisättävä erillinen tieto, jotta vahvistetaan edellytykset elävien mehiläisten unionin sisäisissä siirroissa varroa-vapaiden alueiden välillä käytettävälle terveystodistusmallille. Lisäksi varroa-vapaan alueen tai varroa-vapaiden alueiden paikalliselle eläinlääkintäyksikölle olisi annettava Traces-tunnistuskoodi komission päätöksen 2009/821/EY (2) mukaisesti.
            
         
               (10)
            
            
               Elävien mehiläisten tuonti unioniin sallitaan ainoastaan komission asetuksessa (EU) N:o 206/2010 (3) säädetyin edellytyksin. Edellä mainitussa asetuksessa säädettyjen vaatimusten lisäksi varroa-vapaiksi tunnustettujen alueiden aseman suojaamiseksi on aiheellista kieltää mehiläisemoja ja niiden mukana olevia työläisiä sisältävien lähetysten tuonti unioniin, kun lähetysten lopulliseksi määräpaikaksi on ilmoitettu varroa-vapaa alue.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tunnustetaan liitteessä vahvistetun taulukon kolmannessa sarakkeessa luetellut jäsenvaltiot tai niiden alueet varroa-vapaiksi alueiksi.
   2 artikla
   1.   Liitteessä lueteltujen jäsenvaltioiden on varmistettava, että liitteessä vahvistetun taulukon kolmannessa sarakkeessa luetelluilla alueilla noudatetaan seuraavia edellytyksiä:
   
               a)
            
            
               Varroatoosista on kansallisen lain nojalla tehtävä ilmoitus.
            
         
               b)
            
            
               Säännöllisellä valvonnalla on varmistettava, että Varroa-suvun punkkia, joka on ulkoloinen, ei esiinny.
            
         2.   Liitteessä lueteltujen jäsenvaltioiden on raportoitava 1 kohdan b alakohdassa tarkoitetun valvonnan tuloksista komissiolle viimeistään kunkin vuoden toukokuun 31 päivänä.
   3.   Liitteessä lueteltujen jäsenvaltioiden on ilmoitettava viipymättä komissiolle ja muille jäsenvaltioille liitteessä vahvistetun taulukon kolmannessa sarakkeessa luetelluilla alueilla havaittujen Varroa-suvun punkkien, jotka ovat ulkoloisia, esiintymisestä.
   3 artikla
   1.   Kielletään liitteessä vahvistetun taulukon viidennessä sarakkeessa lueteltuja tavaroita sisältävien lähetysten tuonti kyseisen taulukon kolmannessa sarakkeessa luetelluille alueille.
   2.   Poiketen siitä, mitä 1 kohdassa säädetään, sallitaan liitteessä vahvistetun taulukon viidennessä sarakkeessa lueteltuja tavaroita sisältävien lähetysten tuonti kyseisen taulukon kolmannessa sarakkeessa luetelluille alueille, jos seuraavat edellytykset täyttyvät:
   
               a)
            
            
               Tavarat ovat lähtöisin sellaisesta toisesta jäsenvaltiosta tai jäsenvaltion alueelta, joka on direktiivin 92/65/ETY 15 artiklan 2 kohdan mukaisesti tunnustettu varroa-vapaaksi.
            
         
               b)
            
            
               Lähetysten mukana on direktiivin 92/65/ETY liitteessä E olevassa 2 osassa vahvistettu terveystodistus, jonka II.2 osaan on lisättävä seuraava tieto:
               ”Komission täytäntöönpanopäätöksen 2013/503/EU liitteessä vahvistetun taulukon viidennessä sarakkeessa lueteltuja tavaroita, jotka tulevat sellaisista jäsenvaltioista tai niiden osista, jotka on direktiivin 92/65/ETY 15 artiklan 2 kohdan mukaisesti tunnustettu varroa-vapaiksi ja joista ei ole viimeisten 30 päivän aikana raportoitu varroatoositapauksia.”
            
         
               c)
            
            
               Kaikki varotoimenpiteet on toteutettu, jotta lähetykset eivät saastuisi varroatoosista kuljetuksen aikana.
            
         4 artikla
   1.   Jäsenvaltiot eivät saa sallia asetuksen (EY) N:o 206/2010 7 artiklan 3 kohdan a alakohdassa tarkoitettujen mehiläislähetysten tuontia unioniin, jos niiden lopulliseksi määräpaikaksi on lähetysten mukana olevan terveystodistuksen I.9, I.10 tai I.12 kohtien viitetiedoissa merkitty liitteessä olevan taulukon kolmannessa sarakkeessa lueteltu alue.
   2.   Poiketen siitä, mitä 1 kohdassa säädetään, ja jollei asetuksessa (EU) N:o 206/2010 vahvistetuista tuontia koskevista terveysvaatimuksista muuta johdu, jäsenvaltiot voivat antaa luvan tuoda unioniin edellä 1 kohdassa tarkoitettuja lähetyksiä, jos niiden lopullinen määräpaikka on vaihdettu sellaiseksi alueeksi, jota ei ole lueteltu liitteessä vahvistun taulukon kolmannessa sarakkeessa.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä lokakuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  Komission päätös 2009/821/EY, tehty 28 päivänä syyskuuta 2009, hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä (EUVL L 296, 12.11.2009, s. 1).
   
      (3)  Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).
   
      LIITE
      
         Varroa-vapaaksi tunnustetut jäsenvaltiot tai niiden alueet
      
      
                  1
               
               
                  2
               
               
                  3
               
               
                  4
               
               
                  5
               
            
                  ISO-koodi
               
               
                  Jäsenvaltio
               
               
                  Varroa-vapaaksi tunnustettu alue
               
               
                  Traces-koodi
                  Paikallinen eläinlääkintäyksikkö
               
               
                  Tavarat, joiden tuonti on kielletty taulukon kolmannessa sarakkeessa luetelluille alueille
               
            
                  FI
               
               
                  Suomi
               
               
                  Ahvenanmaa
               
               
                  FI00300 AHVENANMAAN VALTIONVIRASTO
               
               
                  Peittosikiöt ja kuoriutuneet aikuiset elävät hunajamehiläiset